Kåre Hansen

For forbundsformannen i Handel og Kontor, se Kåre Hansen (1925–2001); for stortingsmannen fra Troms, se Kåre Martin Hansen

Kåre Hansen (født 30. januar 1909, død 7. desember 1973)Side 351. Kristian Ottosen: Liv og død, Aschehoug, Oslo 1995 var en norsk fagforeningsmann fra Oslo, i årene 1931 til 1934 leder for Arbeidernes Ungdomsfylking.Side 535. Terje Halvorsen: Partiets salt, Pax, Oslo 2003 

Da han ble valgt til AUF-leder var han en relativt ukjent skikkelse utenfor organisasjonen. Han hadde imidlertid vært formann og sekretær i Oslo og Akershus distriktslag.

Hansen var jern- og metallarbeider, jobbet som montør, og var en aktiv fagforeningsmann. Da han ble valgt til AUF-leder var han styremedlem i sin fagforening, og hadde akkurat returnert fra et 3-måneders kurs på den svenske LO-skolen.Side 428. Per Egeberg Sogstad: Ungdoms fanevakt, AUF, Oslo 1951 Fra 1938 satt han som medlem av hovedstyret i Norsk Jern- og Metallarbeiderforbund.Side 171. Terje Halvorsen: Partiets salt, Pax, Oslo 2003 

Under okkupasjonen var han klubbformann ved Per Kures fabrikker i Oslo, og medlem av «Jern- og Met»s illegale forbundsstyre. Da LO-medlemmene i 1942 innledet en utmeldelsesaksjon i protest mot NS-inngripen i fagbevegelsen truet tyskerne med å skyte Hansen om ikke utmeldingene ble trukket tilbake.Side 339. Tore Pryser: Klassen og nasjonen. Arbeiderbevegelsens historie i Norge, Tiden, Oslo 1988  Han ble arrestert 17. juli 1942 og plassert på Møllergata 19. I desember ble han overført Grini som «fange nr. 5625». 15. februar året ble han sendt til Sachsenhausen i Tyskland og registret som «fange 61001».Side 351. Kristian Ottosen: Liv og død, Aschehoug, Oslo 1995 Han ble imidlertid via Tegel, Berlin sendt tilbake til Norge etter kort tid, og ankom hjemlandet 10. april 1943.Kristian Ottosen: Nordmenn i fangenskap 1940-1945, Universitetsforlaget, 2. utg. oslo 2004

Etter krigen ble han formann i Oslo og Akershus Samorganisasjon.Side 219. Terje Halvorsen: Partiets salt, Pax, Oslo 2003 Han var Samorg-leder i Oslo fra 1948 til 1956.Side 594. Trond Bergh: Storhetstid. Arbeiderbevegelsens historie, Tiden, Oslo 1987 I august 1950 talte han på Utøya da stedet ble overrakt som jubileumsgave fra fagbevegelsen til AUF.Om Utøya på sidene til Arbeiderbevegelsens arkiv

 Referanser 

Kategori:Norske fagforeningspersoner
Kategori:AUFs ledelse
Kategori:Norske konsentrasjonsleirfanger under andre verdenskrig
Kategori:Industriarbeidere